laion/Wikipedia-Exotic huggingface dataset:
3C 48

3C 48 היה הקוואזר הראשון שהתגלה בשנת 1960 בקבוצת הכוכבים משולש על ידי תומאס א. מתאוס אשר גילה את הקוואזר בעזרת אינטרפרומטריה. ג'סה ל. גרינשטיין ותומאס א. מתאוס גילו שהקוואזר בעל הסחה לאדום של 0.367, מה שעשה אותו לאחד מהעצמים בעלי ההסחה לאדום הגדולה ביותר בזמן גילויו. ב-1982 נעשתה מדידה ספקטרוסקופית של הערפילית המקיפה את 3C 48 והתברר שאור הערפילית מתאים לאור הנפלט מגלקסיה עם אותה הסחה לאדום כמו זו של הקוואזר. זו הייתה הראייה המוצקה הראשונה לכך שקוואזרים נמצאים בתוך גלקסיות ומהווים גרעין גלקטי פעיל שלהן. הקוואזר נמצא במרחק של כ-4.5 מיליארד שנות אור משביל החלב, אבל כאשר האור שמגיע ממנו כיום נוצר, הוא היה במרחק של 3.9 מיליארד שנות אור. גודלו הזוויתי של הקוואזר הוא כחצי שניית קשת מה ששקול לקוטר של כ-9,500 שנות אור - גודל סביר לליבה של גלקסיה. 3C 48, בבסיס הנתונים SIMBAD לגרמי שמיים אסטרונומיים T. A. Boroson & J. B. Oke: Detection of the underlying galaxy in the QSO 3C48, Nature, vol. 296, Apr. 1, 1982, p. 397-399 V. G. Panadzhyan: Estimated angular size of the radio source 3C 48 at 60 MHz using scintillation measurements, Astrophysics, Volume 5, Issue 2, p. 137-139 ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
אנדי פיליפ

אנדרו מייקל "אנדי" פיליפ (באנגלית: Andrew Michael "Andy" Phillip; ‏27 במרץ 1922 - 29 באפריל 2001) היה כדורסלן אמריקאי ששיחק במשך 11 עונות בליגת ה-NBA בעמדות הרכז והקלע. ממוצעיו לאורך קריירת ה-NBA עומדים על 9.1 נקודות, 4.4 ריבאונדים ו-5.4 אסיסטים למשחק. בשנת 1961, כשלוש שנים לאחר פרישתו ממשחק, הוצג פיליפ בהיכל התהילה של הכדורסל. פיליפ נולד בעיר גראניט סיטי שבאילינוי, והוביל בשנת 1940 את קבוצת הכדורסל של "תיכון גראניט סיטי" לאליפות התיכונים של אילינוי. בשנת 1941 החל ללמוד באוניברסיטת אילינוי, ושיחק בקבוצתה במשך 3 שנים עד שגויס לחיל הנחתים האמריקאי. במהלך מלחמת העולם השנייה השתתף כלוטננט ראשון בקרב איוו ג'ימה, ובתום המלחמה חזר לאוניברסיטת אילינוי כדי להשלים את שנת הלימודים האחרונה. לקראת עונת 1947/1948, השנייה בתולדות ליגת ה-BAA (לימים ה-NBA), חתם פיליפ בקבוצת שיקגו סטאגס. הוא שיחק בשיקגו שלוש עונות, לצד הקלע מקס זסלופסקי, ובכולן העפילה הקבוצה לשלב הפלייאוף. לאחר מכן שיחק בפילדלפיה ווריורס במשך שנתיים, יחד עם פול אריזין וג'ו פולקס, ובשתי העונות הודחו הווריורס בסיבוב הראשון על ידי סירקיוז נשיונלס של דולף שייס. בעונת 1952/1953 הצטרף לפורט ויין פיסטונס, בה חזר לשתף פעולה עם זסלופסקי, בנוסף לכוכבי הקבוצה ג'ורג' יארדלי ולארי פאוסט. בעונת 1954/1955 העפילו הפיסטונס לסדרת גמר ה-NBA, שנגרר למשחק שביעי ומכריע מול סירקיוז נשיונלס. במהלך האחרון של המשחק השביעי, כשקבוצתו בפיגור 92-91, רשם פיליפ איבוד כדור שהכריע למעשה את המשחק והכתיר את הנשיונלס כאלופי ה-NBA. לאחר המשחק האשים יארדלי את פיליפ בכך שמכר את המשחק והפסיד אותו בכוונה תחילה. בעונה הבאה חזרו הפיסטונס לשלב הגמר אך הפסידו בשנית, הפעם לקבוצתו הקודמת של פיליפ - פילדלפיה ווריורס - בתוצאה 4-1. בעונת 1956/1957 עבר לבוסטון סלטיקס, בה שימש כמחליפם של בוב קוזי וביל שרמן בשתי עמדות הגארד. בסיום אותה עונה זכה פיליפ עם הסלטיקס באליפות ה-NBA הראשונה של המועדון, לאחר שבסדרת הגמר גברו על סנט לואיס הוקס של בוב פטיט וקליף הייגן בתוצאה 4-3. בעונה הבאה, האחרונה בקריירה של פיליפ, שוב נפגשו הסלטיקס וההוקס בשלב הגמר, אך ידה של ההוקס הייתה על העליונה. לאורך הקריירה נבחר פיליפ 5 פעמים להשתתף במשחק האולסטאר, ונכלל פעמיים בחמישייה השנייה של העונה. בעונות 1951 ו-1952 הוביל את רשימת מוסרי האסיסטים ב-NBA, כשרשם ממוצעים של 6.3 ו-8.2 אסיסטים למשחק, בהתאמה. בכל 11 עונותיו בליגה העפיל לפלייאוף ה-NBA, ובארבע עונותיו האחרונות השתתף גם בסדרת הגמר. בעת פרישתו דורג שני ברשימת מוסרי האסיסטים בתולדות ה-NBA, עם 3,759 אסיסטים בסך הכול (בוב קוזי היה ראשון). בעונת 1958/1959 מונה למחליפו של מאמן סנט לואיס אלכס האנום, שעזב את הקבוצה לאחר שהוביל אותה לאליפות ה-NBA בעונה הקודמת. פיליפ אימן את ההוקס ב-10 משחקים בלבד, בהם השיג מאזן 6-4, לפני שהוחלף על ידי אד מקאולי. ב-29 באפריל 2001 מת פיליפ בביתו שברנצ'ו מיראז', קליפורניה, בגיל 79. מדיה וקבצים בנושא אנדי פיליפ בוויקישיתוף פרופיל, באתר Basketball-Reference פרופיל, באתר היכל התהילה של הכדורסל פרופיל, באתר ליגת ה-NBA אנדי פיליפ, באתר "Find a Grave" (באנגלית) סטטיסטיקות הקריירה של פיליפ ב-NBA, באתר Basketball-reference.com דף השחקן, באתר היכל התהילה של הכדורסל פרופיל השחקן ותמונות, באתר findagrave.com פרופיל השחקן, באתר nbahoopsonline.com מובילי טבלת האסיסטים ב-NBA, נכון לשנת 1958, באתר Basketball-reference.com סטטיסטיקות האימון של פיליפ ב-NBA, באתר Basketball-reference.com ההודעה על מותו של פיליפ, באתר הניו יורק טיימס, 4 במאי 2001
צב אליגטור

צב אליגטור (שם מדעי: Macrochelys) הוא סוג של צבים ממשפחת צבים נשכניים, המכיל 3 מינים קיימים. בסוג זה מצוי צב המים המתוקים הגדול ביותר בעולם וכן המין הגדול במשפחה - צב אליגטור מצוי (Macrochelys temminckii), אשר מזכיר עם לסתותיו, צווארו הקצר והקשקשים המזדקרים שלו, מראה של אליגטור. הוא אכן טורף מרשים היכול לסגור את לסתותיו במהירות על טרף לא זהיר. בעבר מין זה היה היחיד בסוגו, אך בהמשך הופרדו 2 תת-מינים שלו למינים עצמאיים ועוד 2 מינים מהסוג נכחדו. צב אליגטור מצוי (Macrochelys temminckii) צב אליגטור אפלאצ'י (Macrochelys apalachicolae) צב אליגטור סוואני (Macrochelys suwanniensis) Macrochelys schmidti (אנ') - נכחד Macrochelys auffenbergi - נכחד מדיה וקבצים בנושא צב אליגטור בוויקישיתוף צב אליגטור, באתר ITIS (באנגלית) צב אליגטור, באתר NCBI (באנגלית) צב אליגטור, באתר האנציקלופדיה של החיים (באנגלית) צב אליגטור, באתר GBIF (באנגלית)
צב אליגטור סוואני

צב אליגטור סוואני (שם מדעי: Macrochelys suwanniensis) הוא מין של צב מים מתוקים ממשפחת צבים נשכניים מהסוג צב אליגטור. צב זה נחשב בעבר לתת-מין של צב אליגטור מצוי הגדול והתוקפני, אך הועבר למין עצמאי. הוא מצוי בארצות הברית בנהר סוואני (אנ') שבין ג'ורג'יה לפלורידה. הוא מצוי בביצות, נחלים ואזורים רדודים בנהר. לא נקבע למין זה מצב שימור. צב אליגטור סוואני, באתר ITIS (באנגלית) צב אליגטור סוואני, באתר האנציקלופדיה של החיים (באנגלית) צב אליגטור סוואני, באתר GBIF (באנגלית) ערך זה הוא קצרמר בנושא זוחלים. אתם מוזמנים לתרום לוויקיפדיה ולהרחיב אותו.
צב אליגטור אפלאצ'י

צב אליגטור אפלאצ'י (שם מדעי: Macrochelys apalachicolae) הוא מין של צב מים מתוקים ממשפחת צבים נשכניים מהסוג צב אליגטור. צב זה נחשב בעבר לתת-מין של צב אליגטור מצוי התוקפני אך הועבר למין עצמאי בהמשך. הוא מצוי בטבע בנהר אפאלאצ'י (אנ') שבפלורידה, ארצות הברית בנהרות רדודים, נחלים וביצות. לא נקבע למין זה מצב שימור. צב אליגטור אפלאצ'י, באתר ITIS (באנגלית) צב אליגטור אפלאצ'י, באתר האנציקלופדיה של החיים (באנגלית) צב אליגטור אפלאצ'י, באתר GBIF (באנגלית) ערך זה הוא קצרמר בנושא זוחלים. אתם מוזמנים לתרום לוויקיפדיה ולהרחיב אותו.
דה רונדה פיינן

דה רונדה פיינן (בהולנדית: ‏De Ronde Venen‏Ⓘ‏) היא רשות מקומית במחוז אוטרכט שבהולנד. היישוב כולל את הכפרים אבקאודה, אמסטלהוק, דה הוף, במברוחה, מידרכט, פינקפין, ופרוין, וילניס וכמה כפרים כמו אן דה זואה, אכטבוס וסטוקלרסבורך. מדיה וקבצים בנושא דה רונדה פיינן בוויקישיתוף אתר האינטרנט הרשמי של דה רונדה פיינן (בהולנדית) דה רונדה פיינן, ברשת החברתית פייסבוק דה רונדה פיינן, ברשת החברתית אקס (טוויטר) דה רונדה פיינן, ברשת החברתית אינסטגרם דה רונדה פיינן, ברשת החברתית LinkedIn דה רונדה פיינן, סרטונים בערוץ היוטיוב משרד הסטטיסטיקה של הולנד משרד הסטטיסטיקה של הולנד ערך זה הוא קצרמר בנושא הולנד. אתם מוזמנים לתרום לוויקיפדיה ולהרחיב אותו.
חוריי אוברפלאקיי

חוריי אוברפלאקיי (בהולנדית: Goeree-Overflakkee) הוא אי הדלתה הדרומי ביותר במחוז דרום הולנד שבהולנד. האי מופרד מהאיים פורן פוטן והוקסה וורד על ידי מפרץ הרינגפליט, מהחלק היבשתי של מחוז צפון בראבנט על ידי מפרץ פולקרק ומהאי סכון-דיוולנד על ידי אגם חרפילנגן. ב-2013 הוכרז האי כרשות מקומית שכוללת ממערב למזרח את הרשויות המקומיות לשעבר של חודרידה, דירקסלנד, מידלהרניס ואוסטפלקה. העיירות הגדולות ביותר בשטח האי הן סומלסדק, מידלהרניס, אודורפ ודירקסלד. למרות היותו של האי חלק ממחוז דרום הולנד, הנוף והשפה שלו קשורים יותר לזיילנד מאשר להולנד. על האי מדוברים ניבים של השפה הזילנדית. מדיה וקבצים בנושא חוריי אוברפלאקיי בוויקישיתוף אתר האינטרנט הרשמי של חוריי אוברפלאקיי (בהולנדית) חוריי אוברפלאקיי, ברשת החברתית פייסבוק חוריי אוברפלאקיי, ברשת החברתית אקס (טוויטר) חוריי אוברפלאקיי, ברשת החברתית אינסטגרם חוריי אוברפלאקיי, ברשת החברתית LinkedIn חוריי אוברפלאקיי, סרטונים בערוץ היוטיוב ערך זה הוא קצרמר בנושא הולנד. אתם מוזמנים לתרום לוויקיפדיה ולהרחיב אותו.
ז'קלין גרו

ז'קלין גרו (בצרפתית: Jacqueline Gareau; נולדה ב-10 במרץ 1953) היא רצה קנדית שזכתה במקום הראשון במרתון בוסטון שנערך ב-21 באפריל 1980. גרו הובילה את הנשים שהשתתפו במרוץ במשך רובו, רק כדי להיווכח שרצה אחרת, רוזי רואיז, הוכרזה כבר כמנצחת כאשר גרו חצתה את קו הסיום. מאוחר יותר נפסל הישגה של רואיז לאחר שהתברר כי היא לא רצה את המסלול לכל אורכו וגרו הוכרזה כמנצחת במסיבת עיתונאים מיוחדת שבוע לאחר מכן. הזמן שבו סיימה גרו את המרוץ ב-1980 היה 2:34:28 שעות, שיא ריצת המרתון של בוסטון לנשים באותה עת. גרו ורואיז נפגשו שנתיים לאחר מכן במסגרת ההכנות לריצת 10,000 מטרים במיאמי, פלורידה. הפגישה הייתה קצרה ורואיז סירבה (כפי שהיא סירבה עד יומה האחרון) להודות בכך שהיא לא הייתה המנצחת במרתון של 1980. בשנת 1984, השתתפה במרתון אולימפיאדת לוס אנג'לס אולם לא סיימה את המירוץ. גרו שמשה כראש הטקס ("גראנד מרשל") במרתון בוסטון של שנת 2005. בטקס מיוחד שחזרה את סיום הריצה משנת 1980, ובזו הפעם התאפשר לה לקרוע בגופה את סרט הנייר (אותו קורע המנצח במרתון). היא נישאה למאמנה לשעבר, ז'יל לפיר, בנקאי ממונטריאול. בנה, יאניק לפיר, עוסק בסקי נורדי. מדיה וקבצים בנושא ז'קלין גרו בוויקישיתוף אתר האינטרנט הרשמי של ז'קלין גרו ז'קלין גרו, באתר olympedia.org ז'קלין גרו, באתר התאחדות האתלטיקה הבין-לאומית ז'קלין גרו, באתר Track and Field (נשים) נמרוד עופרן‏, האצנית המפורסמת בכל הזמנים, באתר וואלה, 9 באפריל 2014 Scott Leitch, Jacqueline Gareau: The Boston Marathon, the Rosie Ruiz scandal and a lifetime of running, Canadian Running Magazine, April 29th, 2015 ז'קלין גרו מספרת על הפרשה, סרטון באתר יוטיוב "Seko Clocks A Boston Record". Pittsburgh Post-Gazette (Pittsburgh, Pennsylvania). AP. April 21, 1981. p. 19. Retrieved January 13, 2011.
מלכי דבלין

מלכי דבלין היו השליטים של ממלכת דבלין, שהתקיימה בשנים 1171-839. הממלכה נוסדה בשנת 839 על ידי הוויקינגים הנורווגים שפלשו לאירלנד בהנהגתו של תורגסט, והוא נהפך למלך דבלין הראשון. תורגסט נהרג ב-845 וגם ממלכתו הפסיקה להתקיים. הממלכה הוקמה מחדש ב-853, אחרי פלישה נורווגית נוספת, בהובלת אחד הבנים של מלך נורווגיה — אולאף. בשנת 863 הוא העביר את השליטה בממלכה לאחים שלו. אחד מהם — איוואר — הוא אבי שושלת אי אימאר, ששלטה בממלכה עד אמצע המאה ה-11 (מלבד השנים 917-902, שבהן הממלכה לא התקיימה בגלל גלותם של המתיישבים הנורדים — אחרי גירושם על ידי אירים מממלכת לנסטר). מהמחצית השנייה של המאה ה-11, כתוצאה מהיחלשותה המדינית של הממלכה, רוב מלכיה היו נציגי השושלות של ממלכות איריות. מלכים אלה היו, בדרך כלל, משושלת אי כיינסלייג ששלטה בלנסטר השכנה או משושלת או בריאין ששלטה במנסטר. מלבד הממלכות האיריות, מספר פעמים, מלכי דבלין הגיעו מממלכת האיים (ממלכה, שאיחדה את האי מאן שבים האירי ואיים לחופה המערבי של סקוטלנד). ממלכת האיים, בדומה לדבלין, הייתה נורדית-גאלית(אנ') (אוכלוסיית המתיישבים הנורדית התמזגה בהן, עם הזמן, בגאלים המקומיים). בראשית המאה ה-12, בדבלין מלך לתקופה קצרה גם מגנוס השלישי, מלך נורווגיה. בשלושת העשורים האחרונים לקיומה, הממלכה נשלטה בדרך כלל על ידי מלכים משושלת מיק טורקייל — שני דורות של משפחה נורדית-גאלית מקומית. עם זאת, הם היו כפופים למלך לנסטר דיארמייט מאק מורכאדה, שאף שלט בדבלין בשנים 1166-1162 — אחרי שהדיח את המלך המקומי אסקאל מאק ראגנייל. בגלל עוינות זו, ב-1166 אסקאל עזר לאויביו האירים של דיארמייט לגרשו מהאי, למרות שהאחרון כבר היה מודח מכס המלכות של לנסטר. דיארמייט חזר לאירלנד עם בני ברית ושכירי חרב נורמנים מאנגליה, שעזרו לו להשיב את השליטה בלנסטר ובשנת 1170 גם כבשו את דבלין. הוא היה המלך האחרון של דבלין עד מותו ב-1171, אם כי ייתכן, שלמעשה שלטו בה כבר הכובשים הנורמנים. אחרי מותו, הם הכפיפו את שטח ממלכת דבלין לריבונותו של מלכם — מלך אנגליה, הנרי השני. ממלכת דבלין לא התקיימה בשנים 853-845, בעקבות מותו של תורגסט ותבוסותיהם הצבאיות של הוויקינגים מול האירים ממלכת דבלין לא התקיימה בשנים 917-902, בעקבות גירושם של הוויקינגים מדבלין
אלכסנדר החמישי, מלך מוקדון

אלכסנדר החמישי (ביוונית: Ἀλέξανδρος Εʹ‏; ? - 294 לפנה"ס) היה מלך מוקדון, בנו של קסנדרוס. אלכסנדר היה בנו של הדיאדוך קסנדרוס, בנו של המצביא אנטיפטרוס. אמו הייתה תסלוניקה ממוקדון, שהייתה אחותו למחצה של אלכסנדר הגדול ובתו של פיליפוס השני, מלך מוקדון. היו לו שני אחים גדולים: פיליפוס הרביעי ואנטיפטרוס הראשון. אלכסנדר היה נשוי לליסנדרה, בתם של תלמי הראשון ואורידיקה, ולמעשה בת דודתו. אלכסנדר נולד בתקופה קשה עבור מוקדון. אלכסנדר הגדול מת ללא יורש פוטנציאלי, ומצביאיו קרעו לגזרים את האימפריה שלו (מלחמות הדיאדוכים). אביו, קסנדרוס, זכה בכתר מוקדון לאחר מלחמה נגד פוליפרכון. קסנדרוס מת בשנת 297 לפנה"ס, ובאופן טבעי, פיליפוס הבכור עלה לשלטון. פיליפוס מת ממחלה זמן קצר לאחר מכן, ואנטיפטרוס, שיהיה הבא בתור, ציפה לרשת את הכתר כמובן מאליו. אלא שאמם, תסלוניקה, שחיבבה במיוחד את אלכסנדר החמישי שהיה בן הזקונים שלה, לחצה עליו ששניהם ימשלו במשותף. אנטיפטרוס הסכים בתחילה, אולם נפגע מאוד מהיחס של אמו ורצח אותה. אלכסנדר הבין שהוא הבא בתור, והזעיק במהירות לעזרתו שני מצביאים שהחלו להתבלט: פירוס, ודמטריוס פוליורקטס. לטענת פלוטרכוס, פירוס הגיע ראשון ובתמורה לחבלי ארץ שסיפח לשלטונו העניש את אנטיפטרוס. בהמשך, הדיאדוך ליסימכוס, שתמך באנטיפטרוס, שלח אל פירוס מכתב מזויף, שנשלח כביכול מתלמי הראשון מלך מצרים. במכתב מפציר תלמי בפירוס לסייע לאנטיפטרוס. עם זאת, פירוס זיהה שמדובר בזיוף. במקביל, דמטריוס, אשר היה עסוק בהשתלטות על קרקע שאבדה לו בפלופונסוס, נטש את השקעתו ופנה למוקדון. כשהגיע למוקדון גילה שפירוס כבר סיים את העבודה. אלכסנדר, עצבני ומובך, מיהר חיש-קל לקבל את פניו של דמטריוס שהופיע לפתע בראש צבא חמוש כה קרוב למוקדון. הוא הודה לו על הטירחה והציע ללוותו כאורח כבוד בדרכו חזרה. דמטריוס חשש מאלכסנדר, ואף קיבל הודעה שאלכסנדר מנסה ללא הרף להתנקש בחייו. על כן דמטריוס אמר לאלכסנדר שעניינים דחופים מאלצים אותו לעזוב את מוקדון מוקדם מהצפוי. אלכסנדר שמח על כך, וליווה את דמטריוס עוד כברת דרך. הייתה זו טעות גורלית, אלכסנדר נרצח בהוראת דמטריוס. עם זאת, מפאוסניאס ניתן להבין שדמטריוס הוא זה שהעניק עזרה לאלכסנדר, "אולם נראה שהוא מצא רוצח ולא בן ברית" כלשונו. כך או כך, המוקדונים המבוהלים הכתירו את דמטריוס כמלכם, והשושלת שלו עתידה הייתה למשול במוקדון עד סופה של הממלכה. Smith, Dictionary of Greek and Roman Biography and Mythology, "Alexander", 1873 אוסביוס, "כרוניקה", 695, 698. פאוסניאס, "תיאורה של יוון, 9.7.3. יוסטינוס, ספר שישה עשר, 1. פלוטרכוס, "חיי פירוס", 6. פלוטרכוס, "חיי דמטריוס", 36. דיודורוס, ספר עשרים ואחד, 7. פלוטרכוס, "חיי דמטריוס", 37.
קניון חולון

קניון חולון הוא מרכז קניות מקורה אשר נמצא ברחוב גולדה מאיר בחולון. הקניון נפתח בשנת 1998 על ידי חברת IC ונרכש על ידי קבוצת עזריאלי בשנת 2000 עם רכישת חברת IC. בתחילת שנות ה-2000 נסגר סניף היפרנטו שהיה בקניון ובמקומו נפתח סופרמרקט של שופרסל. בשנת 2006 נסגרו הום סנטר ומשחקייה שכללה מתנפחים שהיו בקומה 2- לצורך בניית שדרת חנויות חדשה והנגשת כל חלקי הקומה. בזמן בו הום סנטר והמשחקייה פעלו קומה 2- הייתה מפוצלת לשני חלקים כאשר החלק צפוני של הקומה אינו היה נגיש לנכים כיוון שהמעליות הובילו לחלק השני של הקומה שממנו הייתה את הגישה לחניון. בניית שדרת החנויות הסתיימה ב-2007 ועם בניית השדרה, הקומה שופצה. בשנת 2008 נסגר קולנוע גלובוס, אשר כלל 6 אולמות שהיה הקולנוע היחיד בחולון ובמקומו נפתחה חנות של המשביר לצרכן. בשנת 2012 חנות אופיס דיפו בקניון נסגרה ובמקומה נפתחה חנות טויס אר אס. באותה שנה נפתחה בקומת הגג משחקיית "פעלטון סיטי" אך נסגרה לאחר שלוש שנות פעילות, בסוף 2015. במהלך השנים נפתחו ונסגרו בחלק המקורה הקטן של קומת הגג באזור שמעל הכיכר המרכזית כ-4 עסקים שרובם היו מתחום הרהיטים. לרוב חלק זה היה בשימוש על ידי עסקים אלו כאולם תצוגה אך כיום משרדי הנהלת הקניון שוכנים במקום מאז 2017 לצד חדר כושר מרשת פרופיט. שטחו המסחרי של הקניון מורכב משלוש קומות מסחר על שטח של 15,500 מטרים רבועים שבו נמצאות כ-100 חנויות. הקניון כולל 3 עוגנים: זארה, המשביר לצרכן וסופרמקרט שופרסל דיל. זארה היא החנות היחידה בקניון הכוללת 2 קומות. בקומה העליונה ישנו מתחם מזון מהיר הכולל כ 5 מסעדות מזון מהיר. בקניון ישנו גם סניף בנק של מזרחי טפחות, מרכז בריאות הילד של כללית ותופרת. לקניון צמוד חניון מקורה בן שבע קומות הכולל כ-1000 מקומות חניה. קומת הגג בחניון אינה פעילה. בסוף שנת 2016 שופצו שלוש מקומות החניון מתוך שבע, ובשנת 2019 החל שיפוץ שאר הקניון. מדיה וקבצים בנושא קניון חולון בוויקישיתוף Holon.Azrieli.com - אתר האינטרנט של המרכז המסחרי כיום שטחי מקוה ישראל הם חלק מפארק אריאל שרון
בית החלונות

בית החלונות הוא בית משותף ברחוב הע"ח שבשכונת מוסררה בירושלים. הבית נבנה בשנת 1911, ככל הנראה, כמו יתר השכונה, בידי ערבים ירושלמים בני המעמד הגבוה. יחודו של הבית בחזיתו האחורית, המאופיינת בפיזור של חלונות רבים במיקומים ובגדלים שונים. הבית מחולק לשני אגפים סימטריים וכלל ארבע דירות שנבנו במתכונת ה"ליוואן" - חדר מרכזי אליו פונים שאר חדרי הבית, שהייתה אופיינית לבנייה הערבית בתקופה העות'מאנית. בחזיתו הקדמית היה הבית דו קומתי ובחלקו האחורי הוא רב מפלסי, מה שהכתיב את סידור החלונות הייחודי. משנת 1998 פועל בקומת הקרקע של הבניין "בית הספר למוזיקה מן המזרח". בשנת 2002 נוספה לבניין קומה, במתכונת אדריכלית שונה מזו של הקומות התחתונות, אך בנסיגה מקו הבניין, כך שחזיתו הישנה של הבניין נשמרה. מאחורי הבניין רחבה המכונה "כיכר עצי הזית", בתכנון האדריכל יונתן שילוני. חצר שטרויס היציאה מן החומות המתחם הצרפתי בירושלים דוד קרויאנקר, פתחים בירושלים - שערים, דלתות, חלונות וסורגים, הוצאת זמורה ביתן, תל אביב 1987 דוד קרויאנקר, רחוב הנביאים, שכונת החבשים ושכונת מוסררה, הוצאת כתר ויד בן צבי, ירושלים 2000 ערך זה הוא קצרמר בנושא אדריכלות ובנושא ירושלים. אתם מוזמנים לתרום לוויקיפדיה ולהרחיב אותו.
ואליסיאנית

ואליסיאנית או אובאית (Fakaʻuvea) היא שפה פולינזית המדוברת בוואליס (הידוע גם בשם אובאה). השפה ידועה גם בשם אובאית מזרחית מכיוון שקיים אי בקלדוניה החדשה הנושא את השם אובאה גם הוא ושם קיימת השפה אובאית מערבית. ישנו קשר מיוחד בין השפה הוואליסיאנית לבין השפה הטונגאית; לוואליסיאנית יש גם קשרים נוספים לשפות אוסטרונזיות נוספות, אך זהו הקשר ההדוק ביותר. זאת מכיוון שהשפה הטונגאית הפכה לעגה של הילידים הוואליסיאנים החל מפלישת שושלת טואי טונגה לוואליס וגל הגירה של טונגאים למדינה, ואילך.
מאריס בישופס

מאריס בישופס (בלטבית: Maris Bishofs; נולד ב-11 ביוני 1939) הוא צייר ומאייר לטבי-ישראלי. מאריס בישופס, יליד ריגה, למד בשנים 1959–1965 באקדמיה הלטבית לאמנות, וקיבל תעודה בעיצוב פנים. בשנים 1966–1972 התגורר במוסקבה ועסק באיור ספרים. ב-1972 עלה לישראל עם משפחתו. איורים וקריקטורות שיצר התפרסמו בכתבי עת ובעיתונים, ובהם "ידיעות אחרונות", "הארץ", "וושינגטון פוסט" ו"ליברסיון". תערוכות יחיד שלו במוזיאון ישראל, במוזיאון תל אביב לאמנות ועוד. בשנת 1978 יצא לאור ספרו הראשון, "The Exhibition". בשנת 1982 יצא לאור בהוצאת הקיבוץ המאוחד ספר האיורים שלו, "פגישות" (עם הקדמה מאת עמוס קינן), ובשנת 1984 יצא לאור באותה הוצאה ספרו "מיני מינים", ובו קריקטורות בנושא מיניות. בתחילת שנות ה-80 היגר מישראל לפריז, ובשנת 1984 עבר להתגורר בניו יורק, שם יצאו לאור ספריו "Feisty Virginia Woolf" ‏(1985), "The Alien Diaries"‏ (1986), "Soho"‏ (1988). איוריו התפרסמו בעיתונים ובכתבי עת בולטים, ובהם "הניו יורק טיימס", "וול סטריט ג'ורנל", "טיים מגזין", "וילג' ווייס" ועוד. ב-2003 חזר ללטביה, שם הופיע איור יומי שלו בעיתון Diena, ויצאו לאור עוד שלושה ספרים שלו, "לטביה שלי", "לטביה שלי, עוד" ו-"213". מידע על מאריס בישופס בקטלוג הספרייה הלאומית יגאל זורע, פגישה מחודשת ||| לאן נעלם מאריס בישופס? וגם הרהורים על מוגבלות כוחו של גוגל ו-וויקיפדיה, בבלוג "קווים ונקודות", 1 בפברואר 2013 The State Art Museum displays satirical drawings by Maris Bishofs (BNS), באתר של משרד החוץ הלטבי (באנגלית) מאריס בישופס, באתר מרכז המידע לאמנות ישראלית, מוזיאון ישראל רשימת הפרסומים של מאריס בישופס, בקטלוג הספרייה הלאומית Maris Bishofs, באתר אמזון ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
פולי אדמס

פולין "פולי" אדמס (באנגלית: Pauline "Polly" Adams; נולדה ב-27 באוגוסט 1939) היא שחקנית אנגלייה הידועה מהופעותיה בתיאטרון באנגליה ובארצות הברית, ומהופעתה בתפקיד גברת בראון בסדרת הטלוויזיה "Just William". הופעת הבכורה שלה בברודוויי הייתה בשנת 1975 בתפקיד גרייס הרקאוויי בהפקה מחודשת עטורת השבחים של המחזה "London Assurance". על תפקיד זה הייתה אדמס מועמדת לפרס דרמה דסק (אנ'). עוד שיחקה בברודוויי במחזה "Zalmen or The Madness of God" ובמחזה "Bedroom farce". אדמס נולדה בצ'יצ'סטר שבמחוז סאסקס. היא הופיעה בהפקות שונות בתיאטראות בלונדון כמו ה"אולד ויק", להקת התיאטרון של אוקספורד, תיאטרון המפסטד, התיאטרון המלכותי הלאומי, תיאטרון גריניץ', תיאטרון היימרקט, ליריק המרסמית, תיאטרון הגלוב, תיאטרון קווינס, תיאטרון פיקדילי, תיאטרון סבוי והלהקה השייקספירית המלכותית. בין השאר הופיעה אדמס במחזות "The Chiltern Hundreds" מאת ויליאם דאגלס-יום, "Time and the Conways" מאת ג'. ב. פריסטלי, "חודש בכפר" מאת טורגנייב, "פיגמליון", "'Tis Pity She's a Whore" מאת ג'ון פורד, "A Small Family Business" מאת אלן אייקבורן, "Tons of Money" מאת ויל אוונס וארתור ולנטיין, "Plunder" מאת בן טרוורס, "The Philanderer", "רביזור", "Benefactors" מאת מייקל פריין, "הדבר האמיתי" מאת טום סטופארד, "Present Laughter" מאת נואל קאוורד, "חשיבותה של רצינות", "Hay Fever", "הסוחר מוונציה", "Private Lives" מאת קאוורד, "The Complaisant Lover" מאת גרהם גרין והמחזה "Relatively Speaking" מאת אייקבורן. אדמס שיחקה בטלוויזיה בבריטניה והופיעה בתוכניות כמו "סיפורי המסתורין של רות' רנדל", "צל של ספק", הסדרה "רק ויליאם", במיני-סדרה "The Cinder Path", בפרק "רצח בבית הכומר" מסדרת סרטי מיס מארפל על פי ספריה של אגאתה כריסטי, בסדרת הדרמה התקופתית "על אדונים ומשרתים", בסדרה "The First Churchills", בעיבוד לרומן "שלל פוינטון" ובסדרה "גאווה ודעה קדומה" עיבוד לרומן מאת ג'יין אוסטן. בקולנוע שיחקה בסרטים "Kisna" וב-"A Woman of the North". בנותיה של אדמס סוזאנה וקרוליין הרקר הן שחקניות. אדמס גילמה את הדמות של ג'יין בנט בסדרת הטלוויזיה "גאווה ודעה קדומה" משנת 1967, ובתה סוזאנה שיחקה באותו תפקיד בסדרה באותו שם משנת 1995. אדמס גרה באיצ'נור (אנ'). פולי אדמס, במסד הנתונים הקולנועיים IMDb (באנגלית) פולי אדמס, באתר AllMovie (באנגלית) פולי אדמס, במסד הנתונים הקולנועיים KinoPoisk (ברוסית) פולי אדמס במסד הנתונים IBDB (באנגלית) Polly Adams at the Internet Broadway Database Polly Adams at the Internet Movie Database
סירוטה

האם התכוונתם ל... ביאטה סירוטה גורדון – אמנית ופעילת זכויות אדם יהודיה אמריקנית גרשון סירוטה – מגדולי החזנים באירופה לפני מלחמת העולם השנייה שרה סירוטה – שופטת ישראלית
טבעון צפון-אמריקאי

טבעון צפון-אמריקאי (שם מדעי: Rhineura floridana) הוא המין היחיד החי במשפחת הרינאוריים שבקבוצת הטבעונים, ומצוי בטבע רק בפלורידה. הטבעון מכיר במראהו תולעת ורודה וגדולה. אורכו 18–30 ס"מ, הוא בעל לסתות קטנות וראש מעובה העוזר לו להתחפר מתחת לקרקע. הוא חסר עיניים וחסר רגליים והעור שלו ורדרד ונטול קשקשים. הטבעון חי בין החולות או שכבות העלים שעל הקרקע במישורי פלורידה. הם חיים רוב הזמן מתחת לקרקע, מוגנים מטורפים, אך יוצאים בעת ירידת גשמים. הם ניזונים מטרף הכולל חרקים ושלשולים וכל יצור קטן שהם מצליחים לתפוס. הם מתרבים באמצעות הטלת ביצים. מדיה וקבצים בנושא טבעון צפון-אמריקאי בוויקישיתוף טבעון צפון-אמריקאי, באתר אנציקלופדיה בריטניקה (באנגלית) טבעון צפון-אמריקאי באתר הרשימה האדומה של IUCN טבעון צפון-אמריקאי, באתר ITIS (באנגלית) טבעון צפון-אמריקאי, באתר NCBI (באנגלית) טבעון צפון-אמריקאי, באתר Animal Diversity Web (באנגלית) טבעון צפון-אמריקאי, באתר האנציקלופדיה של החיים (באנגלית) טבעון צפון-אמריקאי, באתר GBIF (באנגלית)
בליניים

בליניים (שם מדעי: Blanidae) היא משפחה של קשקשאים מקבוצת הטבעונים. בה סוג אחד - טבעון (Blanus) בו 7 מינים. בני הסוג הם זוחלים קטנים המזכירים תולעת גדולה, עם קשקשים דמויי טבעות ועור חשוף. הם בעלי עיניים קטנות או בכלל לא וחיים מתחת לאדמה או לרקבובית עלים באגן הים התיכון, בעיקר באירופה ובצפון אפריקה. הלסתות שלהם מפותחות ו2 השיניים העליונות חדות ומזכירות ניבים. Blanus alexandri Blanus aporus Blanus cinereus Blanus mariae Blanus mendezi - נכחד Blanus mettetali Blanus strauchi Blanus tingitanus מדיה וקבצים בנושא בליניים בוויקישיתוף בליניים, באתר ITIS (באנגלית) בליניים, באתר NCBI (באנגלית) בליניים, באתר Animal Diversity Web (באנגלית) בליניים, באתר האנציקלופדיה של החיים (באנגלית) בליניים, באתר GBIF (באנגלית)
קדדיים

קדדיים או טבעונים קובנים (שם מדעי: Cadeidae), היא משפחה של טבעונים בעלת סוג אחד ובו 2 מינים, החיים בקובה. הקדדיים הם זוחלים מוארכים חסרי רגליים ובעלי עיניים קטנות, החיים מתחת לאדמה או פסולת העלים של יערות האי קובה. הם בעל ראש קשוח ולסתות חלשות. הם ניזונים בעיקר מחסרי חוליות. משפחה קדדיים (Cadeidae) סוג טבעון קובני (Cadea) מין Cadea palirostrata מין Cadea blanoides מדיה וקבצים בנושא קדדיים בוויקישיתוף קדדיים, באתר ITIS (באנגלית) קדדיים, באתר NCBI (באנגלית) קדדיים, באתר GBIF (באנגלית)